stanford-oval/wikipedia huggingface dataset:
Papa Niang

| Henkilötiedot |
| --- | --- | --- |
Syntymäaika: 5. joulukuuta 1988 (ikä 35)
Syntymäpaikka: 
Pelipaikka: hyökkääjä
Pituus: 173 senttimetriä
Seura
Seura:  Jaro
Pelinumero: 8
Seurat
| Vuodet | Seura | O (M) |
| 2007–2008 2008 2009–2012 2013 2013-2014 2014-2015 2015-2018 2018-2019 2019- |  OPA  AC Oulu  FF Jaro  FC Vostok  Al-Shabab SC  CF Mounana  FF Jaro  Minerva Punjab FC  FF Jaro | 45 (28)  7 (0)  101 (26)  23 (5) -(-) 21(9) 41(12) 0(0)  1 (0) |
Maajoukkue
| 2006 | Senegalin U18 | 2(0) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2019.
Papa Niang (s. 5. joulukuuta 1988) on senegalilainen jalkapalloilija, joka edustaa Intian I-Leaguessa pelaavaa Minerva Punjab FC:tä. Papa Niangin pelipaikka on hyökkääjä.
Papa Niang saapui Suomeen vuonna 2007 ja pelasi Oulussa OPA:ssa ja AC Oulussa.
Niang siirtyi Veikkausliigassa pelanneen Pietarsaaren Jaron riveihin kaudeksi 2009. Neljän kauden aikana Niang pelasi 101 liigaottelua Jaron paidassa tehden niissä 26 maalia. Niang on kolmanneksi eniten otteluita Jaro-paidassa pelannut ulkomaalainen Alexei Eremenko seniorin  jälkeen vuoteen 2018 mennessä.
Seuraavina vuosina Papa Niang pelasi Kazakstanissa, Kuwaitissa ja Gabonissa, mutta palasi syksyllä 2015 Jaron pudottua Veikkausliigasta takaisin Jaroon. Papa Niang jatkoi syksyllä 2016 sopimustaan Jaron kanssa. Kausi 2017 päättyi kuitenkin jo ensimmäisessä sarjaottelussa loukkaantumiseen.
Kauden 2018 jälkeen Papa Niang vieraili Intian I-Leaguessa pelaavan Minerva Punjab FC:n riveissä, mutta ei saanut yhtään sarjapeliä talven 2018-2019 aikana. Keväällä 2019 hän palasi jälleen Ykkösessä pelanneen Jaron riveihin.
Papa Niang on edustanut Senegalia kahdessa alle 18-vuotiaiden maaottelussa. Hän on Mamadou Niangin nuorempi veli.
Luettelo FC OPA:ssa pelanneista jalkapalloilijoista
Asiasta muualla

Papa Niang transfermarkitin sivulla
Papa Niang soccerwayn sivuilla
Bob Latta

Bob Latta
Robert E. ”Bob” Latta (s. 18. huhtikuuta 1956) on yhdysvaltalainen republikaanisen puolueen poliitikko.
Latta syntyi Ohiossa. Hän valmistui vuonna 1978 Bowling Green State -yliopistosta ja vuonna 1981 Juris Doctorin arvolla Toledon yliopistosta. Hänen isänsä Delbert L. Latta istui Yhdysvaltain edustajainhuoneessa vuosina 1959–1989.
Nuorempi Latta on nykyinen liittovaltion kongressin jäsen. Hän otti paikkansa edustajainhuoneessa 11. joulukuuta 2007 isänsä seuraajan Paul Gillmorin kuoltua ja edustaa Ohion viidettä vaalipiiriä. Latta oli jo istunut vuosina 1997–2000 osavaltion senaatissa ja vuodesta 2001 edustajainhuoneessa.
Lattalla on puolisonsa Marcian kanssa kaksi lasta.
Biberachin piirikunta

Biberachin piirikunta (saks. Landkreis Biberach) on piirikunta Saksassa Baden-Württembergin osavaltiossa Tübingenin hallintopiirissä. Sen pinta-ala on 1 410 neliökilometriä, ja siihen kuuluu 45 kuntaa. Kesäkuun 2022 lopussa piirikunnassa oli 205 216 asukasta. Piirikunnan keskus on Biberach an der Riß, joka on myös piirikunnan suurin kaupunki.
Kunnat ja kaupungit

Biberachin piirikunnassa on 45 kuntaa, joista 6 on kaupunkeja. Suluissa kuntien asukasluvut 30. kesäkuuta 2022.
| --- | --- |
 Kaupungit Bad Buchau (4 533)  Bad Schussenried (9 064)  Biberach an der Riß (33 923)  Laupheim (22 839)  Ochsenhausen (9 173)  Riedlingen (10 889):  Kunnat Achstetten (5 104)  Alleshausen (548)  Allmannsweiler (337)  Altheim (2 113)  Attenweiler (1 956)  Berkheim (3 115)  Betzenweiler (769)  Burgrieden (4 185)  Dettingen an der Iller (2 661)  Dürmentingen (2 605)  Dürnau (475)  Eberhardzell (4 598)  Erlenmoos (1 806)  Erolzheim (3 389)  Ertingen (5 391)  Gutenzell-Hürbel (1 865)  Hochdorf (2 359)  Ingoldingen (3 129)  Kanzach (493)  Kirchberg an der Iller (2 211)  Kirchdorf an der Iller (3 990)  Langenenslingen (3 618)  Maselheim (4 665)  Mietingen (4 507)  Mittelbiberach (4 406)  Moosburg (212)  Oggelshausen (984)  Rot an der Rot (4 625)  Schemmerhofen (8 714)  Schwendi (6 872)  Seekirch (308)  Steinhausen an der Rottum (2 180)  Tannheim (2 526)  Tiefenbach (527)  Ummendorf (4 449)  Unlingen (2 423)  Uttenweiler (3 683)  Wain (1 683)  Warthausen (5 314)
Aiheesta muualla

Kuvia tai muita tiedostoja aiheesta Biberachin piirikunta Wikimedia Commonsissa
Piirikunnan verkkosivut (saksaksi)
Alb-Donau-Kreis
Baden-Baden
Biberach
Bodenseekreis
Breisgau-Hochschwarzwald
Böblingenin piirikunta
Calw
Emmendingen
Enzkreis
Esslingen
Freiburg
Freudenstadt
Göppingen
Heidelberg
Heidenheim
Heilbronnin piirikunta
Heilbronnin kaupunki
Hohenlohekreis
Karlsruhen piirikunta
Karlsruhen kaupunki
Konstanz
Lörrach
Ludwigsburg
Main-Tauber-Kreis
Mannheim
Neckar-Odenwald-Kreis
Ortenaukreis
Ostalbkreis
Pforzheim
Rastatt
Ravensburg
Rems-Murr-Kreis
Reutlingen
Rhein-Neckar-Kreis
Rottweil
Schwarzwald-Baar-Kreis
Schwäbisch Hall
Sigmaringen
Stuttgart
Tübingen
Tuttlingen
Ulm
Waldshut
Zollernalbkreis
Biberachin piirikunta ja sen kunnat.
Out for a Kill

| Out for a Kill |
| --- | --- |

Ohjaaja:  Michael Oblowitz
Käsikirjoittaja:  Dennis Dimster-Denk
Tuottaja:  Randall Emmett George Furla Danny Lerner Steven Seagal John Thompson David Varod
Säveltäjä:  Roy Hay
Kuvaaja:  Mark Vargo
Leikkaaja:  Robert A. Ferretti
Pääosat:  Steven Seagal
Valmistustiedot
Valmistusmaa:  Yhdysvallat
Tuotantoyhtiö:  Millennium Films Nu Image Luminocity Productions
Levittäjä:  Alchemy (käännä suomeksi) Netflix
Ensi-ilta:  14. elokuuta 2003
Kesto:  86 min
Alkuperäiskieli:  englanti
Budjetti:  14 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Out for a Kill on yhdysvaltalainen vuonna 2003 suoraan DVD:lle julkaistu toimintaelokuva, ikäraja Suomessa on 15 vuotta. Elokuvan ohjasi Michael Oblowitz ja käsikirjoitti Dennis Dimster-Denk. Pääosaa esittää Steven Seagal.
Juoni

Arkeologian professori Robert Burns on tekemässä tärkeää kaivausta muinaisilla raunioilla Kiinan ja Kazakstanin rajalla. Paikalla hän törmää sattumalta Kiinan mafiaan, jotka yrittivät käyttää hänen löytämiään arvoesineitä huumeiden salakuljettamiseen. Burns yrittää paeta paikalta apulaisensa kanssa rajan yli Kiinaan, mutta joutuukin pidätetyksi takaa-ajon päätteeksi.
Burns joutuu hetkeksi vankilaan, mutta Yhdysvaltain huumeyksikkö saa suostuteltua Kiinan armeijaa päästämään hänet vapaaksi auttaakseen heitä saamaan kiinni kiinalaismafian.
Rooleissa

| 0 | 1 | 2 |
| --- | --- | --- |
|  Steven Seagal  | … |  Prof. Robert Burns   |
|  Michelle Goh  | … |  Tommie Ling   |
|  Corey Johnson  | … |  Ed Grey   |
|  Tom Wu  | … |  Li Bo   |
|  Ozzie Yue  | … |  Fang Lee, 'The Barber'   |
|  Bruce Wang  | … |  Tang Zhili, 'The Bird'   |
|  Chike Chan  | … |  Mr. Chang   |
|  Hon Ping Tang  | … |  Sai Lo   |
|  Dave Wong  | … |  Yin Quinshi   |
|  Chooi Kheng-Beh  | … |  Wong Dai   |
Aiheesta muualla

Leffatykin arvostelu
P400-luokka

| P400-luokka |
| --- | --- |


Tekniset tiedot
Uppouma:  373 t
Pituus:  54,8 m
Leveys:  8 m
Syväys:  2,54 m
Koneteho:  2 × SEMT Pielstick 200PAVGDS -dieselmoottoria, á 3 700 hv (2 800 kW)
Nopeus:  24 solmua
Miehistöä:  29
Aseistus
Meritorjunta:  1 × Bofors 40 mm 1 × 20 mm modèle F2 2 × AA-52 konekivääriä
P400-luokka tai L'Audacieuse-luokka oli Ranskan laivaston kymmenen vartiolaivan muodostama alusluokka, jonka aluksia käytetään kalastusalueen valvontaan, etsintä- ja pelastuspalveluun sekä Ranskan talousalueen valvontaan. Kaksi vastaavaa alusta on toimitettu Gaboniin.
Suunnittelu

Alun perin aluksesta suunniteltiin kaksi versiota, joista toisen aseistuksena oli Exocet MM38 -merimaaliohjukset ja toinen poliisivene. Lopulta kumpaakaan ei tehty, vaan alustyyppien ominaisuudet yhdistettiin. Pääosa aluksista on sijoitettu merten takaisille alueille, jossa ne suorittavat merialueen valvontaa.
Alukset

| Nimi | Telakka | Kölinlasku | Vesille | Palvelukseen | Kohtalo |
| --- | --- | --- | --- | --- | --- |
| L'Audacieuse | Constructions Mécaniques de Normandie (CMN), Cherbourg | 11. huhtikuuta 1983 | 21. maaliskuuta 1984 | 18. syyskuuta 1986 | palveluksesta 26. toukokuuta 2011 |
| La Boudeuse | CMN | 15. kesäkuuta 1983 | 29. toukokuuta 1984 | 15. tammikuuta 1987 | palveluksesta 26. toukokuuta 2011 |
| La Capricieuse | CMN | 12. syyskuuta 1983 | 31. lokakuuta 1984 | 13. maaliskuuta 1987 | palveluksesta 2017 |
| La Fougueuse | CMN | 25. marraskuuta 1983 | 17. joulukuuta 1984 | 13. maaliskuuta 1987 | palveluksesta 26. syyskuuta 2009 |
| La Glorieuse | CMN | 21. helmikuuta 1984 | 25. tammikuuta 1985 | 25. maaliskuuta 1987 | palveluksesta 2023 |
| La Gracieuse | CMN | 26. huhtikuuta 1984 | 26. maaliskuuta 1985 | 17. heinäkuuta 1987 | palveluksesta 2017 |
| La Moqueuse | CMN | 4. lokakuuta 1984 | 8. huhtikuuta 1986 | 16. toukokuuta 1987 | palveluksesta 2020 |
| La Railleuse | CMN | 27. joulukuuta 1984 | 2. syyskuuta 1986 | 16. toukokuuta 1987 | palveluksesta 1. elokuuta 2010 riisuttu aseista 12. kesäkuuta 2012 |
| La Rieuse | CMN | 14. maaliskuuta 1985 | 17. lokakuuta 1986 | 13. kesäkuuta 1987 | palveluksesta 1. kesäkuuta 2011 lahjoitettu Kenian laivastolle nimellä KNS Harambee II |
| La Tapageuse | CMN | 13. elokuuta 1985 | 16. helmikuuta 1987 | 24. helmikuuta 1988 | palveluksesta 1. elokuuta 2010 myyty 2014 Gabonin laivastolle CV Bivigou Nziengui |
Papa Charlie Jackson

Papa Charlie Jackson (oik. William Henry Jackson, s. n. 1885, New Orleans, Louisiana – k. 1938, Chicago, Illinois) oli yhdysvaltalainen kiertelevä bluesmuusikko (ns. songster). Hän soitti banjo-kitara-hybridiä, jossa kuusi kitaran tapaan viritettyä kieltä oli yhdistetty banjon runkoon, sekä ukulelea. Hän oli ensimmäisiä levyttäneitä bluesmuusikoita. Hän levytti vuonna 1924 Paramountille kappaleet "Papa's Lawdy Lawdy Blues" ja "Airy Man Blues". Myöhemmin levytetystä "Salty Dog Bluesista" tuli hänen tunnetuin kappaleensa.
Eräänlaisen uransa huipentuman Jackson saavutti syyskuussa 1929, kun hän levytti yhdessä pitkäaikaisen idolinsa Blind Blaken kanssa. Yhteistyön tuloksena syntyi kaksiosainen "Papa Charlie and Blind Blake Talk About It". Hän levytti muutamia kappaleita ennen kuin siirtyi Paramountilta Okeh Recordsille, jossa hän levytti marraskuussa 1934 Big Bill Broonzyn kanssa.
Aiheesta muualla

Papa Charlie Jackson Myspacessa (englanniksi)
Ted Gottsegen: "Papa" Charlie Jackson (Arkistoitu – Internet Archive)
Papa Charlie Jackson discography
Pauli Pyykölä

Pauli Asseri Pyykölä (s. 1937 Kemi) on suomalainen taidemaalari ja taidegraafikko. Pyykölä opiskeli Taideteollisessa oppilaitoksessa vuosina 1958–1961 ja Aukusti Tuhkan oppilaana 1962–1963. Pyykölä on osallistunut yhteisnäyttelyihin Suomessa ja muualla vuosina 1960–2001 ja järjestänyt yksityisnäyttelyiyä Suomessa ja muualla vuosina 1966–2007.
Ben Platt

Ben Platt
Benjamin Schiff Platt (s. 24. syyskuuta 1993 Los Angeles, Kalifornia, Yhdysvallat) on yhdysvaltalainen näyttelijä sekä laulaja-lauluntekijä. Hän aloitti uransa teatterin parissa jo lapsena, ja on esiintynyt Broadwaylla esityksissä The Music Man, The Book of Mormon sekä Dear Evan Hansen, jossa esittämästään nimiroolista hän voitti kesäkuussa 2017 Tony-palkinnon.
Platt on näytellyt myös muun muassa elokuvissa Pitch Perfect (2012) ja Pitch Perfect 2 (2015) sekä Ricki and the Flash (2015) ja Billy Lynn’s Long Halftime Walk (2016) ja Dear Evan Hansen (2021).
Platt solmi levytyssopimuksen Atlantic Recordsin kanssa vuonna 2017 ja hänen ensimmäinen studioalbuminsa Sing to Me Instead julkaistiin maaliskuussa 2019.
Lapsuus ja koulutus

Ben Platt syntyi Los Angelesissa, Kaliforniassa äidilleen Julie Plattille (o.s. Beren) sekä isälleen Marc Plattille juutalaiseen perheeseen, ja on perheen viidestä lapsesta toiseksi nuorin. Hänen isänsä on elokuva-, tv- ja teatterituottaja, ja on tuottanut monia tunnettuja elokuvia kuten Blondin kosto, Into the Woods, La La Land sekä Maija Poppasen Paluu. Marc Platt on myös tuottanut Broadwaylle musikaalit Dear Evan Hansen sekä Wicked.
Platt harrasti teatteria Adderleyn esittävien taiteiden koulussa Los Angelesin Pacific Palisadesin naapurustossa ja esiintyi monissa koulun musikaaliproduktioissa kuten Bye Bye Birdie ja Into the Woods. Platt opiskeli yliopisto-opintoihin valmistavassa Harvard-Westlaken koulussa Los Angelesissa, josta valmistui vuonna 2011. Tämän jälkeen hän vastaanotti opiskelupaikan New Yorkissa sijaitsevasta Columbian yliopistosta.  Hän kuitenkin keskeytti opintonsa kuuden viikon jälkeen, liittyäkseen The Book of Mormonin produktioon Chicagossa. Columbiassa opiskelunsa aikana Platt kuului yliopiston acapella-lauluyhtyeeseen Nonsequitur.
Ura > 2002–2014: Varhaiset esiintymiset ja The Book of Mormon

Yhdeksänvuotiaana Platt esitti Winthrop Paroota The Music Manin produktiossa Hollywood Bowlissa  Produktiossa oli mukana myös näyttelijä Kristin Chenoweth . 11-vuotiaana hän esiintyi Jeanine Tesorin ja Tony Kushnerin Caroline, or Change -tuotannon lyhyehköllä kiertueella Yhdysvalloissa . 17-vuotiaana Platt esitti Jean Valjeanin roolin Kidz-teatterin versiossa Les Misérables -musikaalista. Muita alku-uran rooleja ovat mm. Claude Bukowskin rooli Columbian yliopiston Hair-musikaalissa . Platt otti osaa myös Duncan Sheikin ja Steven Saterin Alice by Heart -musikaalin työpajavaiheeseen .
Vuonna 2012 Platt sai Elder Arnold Cunninghamin roolin The Book of Mormonin Chicagon produktiossa. Produktion ensi-ilta oli CIBC-teatterissa Chicagon keskustassa 19. joulukuuta 2012 . Produktio menestyi hyvin, ja viimeinen esitys esitettiin 6. lokakuuta 2013. Kriitikot ylistivät Plattin roolisuoritusta, minkä ansiosta hän pääsi esittämään roolin uudelleen, tällä kertaa Broadwaylla. Esitykset pyörivät Broadwayn Eugene O'Neill -teatterissa 7. tammikuuta 2014 – 6. tammikuuta 2015.
Aiheesta muualla

Ben Platt Internet Movie Databasessa. (englanniksi)
Ben Platt Elonetissä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ben Platt (actor)
Käännös suomeksi
Ben Parker

| Ben Parker |
| --- | --- |
 Ben Parker, Peter Parkerin edesmennyt setä
Luoja(t):  Stan Lee   Steve Ditko
Kustantamo:  Marvel
Ensiesiintyminen:  Amazing Fantasy #15
Henkilötiedot
Oikea nimi:  Benjamin Parker
Status:  kuollut
Pituus:  175 cm
Paino:  79 kg
Henkilöllisyydet:  Ben-setä
Voimat:  ei supervoimia
Suhteet
Sukulaiset:  May Parker (vaimo) Peter Parker (veljenpoika)
Ben Parker (Ben-setä) on fiktiivinen sarjakuvahahmo Marvelin sarjakuvamaailmassa. Hän on Peter Parkerin (Hämähäkkimies) setä ja hänen kuolemansa takia Hämähäkkimies syntyi. Hänen ensiesiintymisensä oli Amazing Fantasy #15-lehdessä, ja hänet loivat Stan Lee ja Steve Ditko.
Historia

Nuoruudessaan Ben Parker toimi karnevaalin sisäänheittäjänä New Yorkin Coney Islandilla. Työsuhteensa aikana Ben kiinnostui May Reillystä, kauniista mutta naiivista naisesta joka eli vanhempiensa kanssa Brooklynissä, kuten Benkin. May sen sijaan oli ihastunut itsevarmaan ja räikeään Johnny Jeromeen – jolla näytti olevan aina paljon rahaa, jopa laman aikana. Ben Parker teki parhaansa varoittaakseen Maytä, että Jeromella ei ollut hyvä mielessä, mutta nainen kuunteli vain omia hölmöjä unelmiaan.
Eräänä iltana Jerome tuli Mayn luokse pyytäen häntä karkaamaan kanssaan. Kun May yritti valita, Ben Parker ilmoitti että Johnny oli juuri ryöstänyt kultasepänliikkeen. Kun poliisit saapuivat, se iski Mayhyn kovasti – ja hän antoi sinä iltana sydämensä viisaalle ja luotettavalle Benille.
Kun Ben ja May olivat menneet naimisiin, Benin nuorempi veli ja käly, Richard ja Mary Parker – molemmat hallituksen agentteja – lähetettiin suorittamaan peitetehtävää. Antaen ainoan lapsensa Peterin Benin ja Mayn huomaan, Richard ja Mary lähtivät maasta, eivätkä palanneet koskaan.
Ben ja May adoptoivat Peterin ja kasvattivat hänet kuin oman poikansa, antaen eräänä päivänä Hämähäkkimiehen puvun pukevalle pojalle ehdotonta rakkautta ja järkkymätöntä tukea. Vaikka he olivat vanhempia kuin useimmat vanhemmat ja eivätkä koskaan rikkaita, he pärjäsivät säästäen missä pystyivät.
Benistä tuli veljenpoikansa paras ystävä ja he olivat erottamattomat. Hänen yrittäessään lisätä ujon ja ystävättömän Peterin itsetuntoa, Ben löysi vanhan laatikollisen sarjakuvia ullakolta ja antoi ne nuorelle miehelle välittämättä Mayn huolesta siitä, miten niiden väkivalta vaikuttaisi herkkään poikaan. Ben ei koskaan tiennyt että hän oli inspiroinut Hämähäkkimiehen syntymän.
Eräänä kohtalokkaana iltana murtovaras eksyi Parkerien taloon – ja vaikka hän ampui Benin, hän ei voinut tappaa Benin vaikutusta teini-ikäiseen Peteriin. Jopa kuolemassa Ben antoi Peterille yhden kaikenkattavan säännön: suuri voima tuo mukanaan suuren vastuun.
Vuosia myöhemmin mestarivelho Tohtori Outo lävisti ulottuvuuksien rajan ja antoi Peterille mahdollisuuden viettää viisi minuuttia Ben-setänsä kanssa, jolloin vanhus antoi vielä yhden viisauden. Ben opetti Peterin hyväksymään tapahtuneet ja olemaan riittävän rohkea olemaan tyytyväinen itseensä. Peter puolestaan halusi pyytää anteeksi sedältään osaansa hänen kuolemassaan ja Ben vakuutti veljenpoikansa, ettei sitä tarvittu.
Ben Parker muissa medioissa > Elokuvat

Sam Raimin Hämähäkkimies-trilogian kaikissa kolmessa osassa Ben-setää esittää Cliff Robertson.
Vuoden 2012 elokuvassa The Amazing Spider-Man Ben-setää esittää Martin Sheen.
Ben Parker muissa medioissa > Animaatiosarja

Ben Parker oli jo kuollut ennen Hämähäkkimies-animaatiosarjan tapahtumia ja esiintyi siksi joskus henkikuvana neuvomassa Hämähäkkimiestä jatkamaan taistelua rikollisia vastaan. Sarjan finaalijaksossa, toisessa maailmassa, hän olikin elossa. Äänenä Brian Keith.
Ben Parker Hämähäkkimiehen animaatiosarjassa
Out of Control

| Out of Control Peter Criss |
| --- | --- | --- |

Studioalbumin tiedot
 Äänitetty : maalis–heinäkuu 1980
 Julkaistu: 1980
 Tuottaja(t): David Wolfert & Peter Criss
 Tyylilaji: rock
 Kesto: 38.22
 Levy-yhtiö: Casablanca
Peter Crissin muut julkaisut
| Peter Criss 1978 | Out of Control 1980 | Let Me Rock You 1982 |
Out of Control on Peter Crissin julkaisema albumi vuodelta 1980. Hänet oli juuri erotettu KISSistä. Albumi myi erittäin heikoisti. Albumilta julkaistiin singlenä myös kappale "I Found Love".  Out of Control julkaistiin CD:nä vuonna 1997.
Kappaleet

By Myself – 3.36
In Trouble Again – 3.22
Where Will They Run? – 3.54
I Found Love – 3.30
There's Nothing Better – 3.34
Out of Control – 4.03
Words – 4.44
You Better Run – 2.42
My Life – 3.42
Feel Like Letting Go – 5.11
Kokoonpano

Peter Criss – laulu, rummut, lyömäsoittimet
Stan Penridge – kitara, taustalaulu
David Wolfert – kitara, syntetisaattori
Tony Mercandante – basso, taustalaulu
Stu Woods – basso
Benny Harrison – syntetisaattori, koskettimet, taustalaulu
Ed Walsh – syntetisaattori
David Buskin – taustalaulu
George Young – saksofoni kappaleessa "Where Will They Run?"
Arvostelut

AllMusic:
Australia kesäolympialaisissa 1896

Australia osallistui Ateenan olympialaisiin 1896 yhden urheilijan joukkueella. Ainoa urheilija oli Edwin Flack, joka osallistui olympialaisissa yleisurheilun ja tenniksen kilpailutapahtumiin.
Flack voitti kultaa sekä 800 että 1 500 metrillä. Hän osallistui myös maratonille, mutta keskeytti sen. Tenniskilpailuissa Flack karsiutui kaksinpelissä ensimmäisellä kierroksella. Nelinpelissä hän sijoittui kolmanneksi brittiläisen George S. Robertsonin kanssa.
Paatos (lehti)

| Paatos |
| --- | --- |
Lehtityyppi:  aikakauslehti
Julkaisija:  Paatos-yhdistys
ISSN:  ISSN 1797-223X
Perustettu:  2007
Päätoimittaja:  Janne Säynäjäkangas, Jaakko Reinikainen
Kotikunta:  Tampere
Kotimaa:  Suomi
Sivukoko:  30 cm
Ilmestymistiheys:  Jatkuva
Aiheesta muualla
Kotisivu
Paatos on verkossa ilmestyvä filosofinen kulttuurilehti. Lehteä on julkaissut vuoden 2007 elokuusta lähtien Paatos-yhdistys, jonka jäsenistö koostuu lähinnä nykyisistä ja entisistä Tampereen yliopiston filosofian opiskelijoista. Lehden päätoimittajat ovat Janne Säynäjäkangas ja Jaakko Reinikainen. Aiemmin Miika Haverinen, Elina Halttunen-Riikonen, Lauri Polvivaara, Mikko Pelttari, Juho Rantala, Joose Järvenkylä ja Risto Koskensilta.
Paatoksessa on ilmestynyt artikkeleita monipuolisesti filosofian eri osa-alueilta Ludwig Wittgensteinista Jean Baudrillardiin ja  analyyttisestä kirjallisuuden filosofiasta  buddhalaiseen ja  taolaiseen ajatteluun sekä  sumeasta logiikasta  Luce Irigarayhin. Lehden numeroiden teemoja on ollut kuva, elämänfilosofia, kirjallisuus, kieli ja valta.
Vuoden 2016 alusta Paatos siirtyi numeromuodosta jatkuvaan verkkojulkaisemiseen.
Aiheesta muualla

Paatos-lehden kotisivu
Vanhat, numeromuotoiset lehdet (2007–2014) löytyvät uuden sivuston arkistosta.
Bohdan Boychuk

| Bohdan  Boychuk> Богдан Бойчук |
| --- | --- |
 Bohdan Boychuk (toinen oikealta) vuonna 2004.
Henkilötiedot
Syntynyt: 11. lokakuuta 1927 Bortnyky, Puola
Kuollut: 10. helmikuuta 2017 (89 vuotta) Kiova, Ukraina
Ammatti:  kirjailija, kriitikko, kääntäjä
Aiheesta muualla
Löydä lisää kirjailijoitaKirjallisuuden teemasivulta
Bohdan Boychuk  (ukr. Богдан Бойчук, Bohdan Boitšuk; 11. lokakuuta 1927 Bortnyky, Puola – 10. helmikuuta 2017 Kiova) oli ukrainalaissyntyinen runoilija, kirjailijaryhmä New York Groupin perustaja ja jäsen. Hän oli runoilija, prosaisti, kirjallisuuskriitikko ja kääntäjä.
Saksan miehittäessä Ukrainaa toisen maailmansodan aikana Boychuk joutui pakkotyöhön Saksaan. Sodan jälkeen hän oli pakolaisena leirillä Saksassa vuoteen 1949, jolloin hän muutti Yhdysvaltoihin ja asettui New Yorkiin. Hän oli aktiivinen ukrainalaisen kulttuuriyhteisön jäsen, perusti ja toimitti New York Groupin sarjajulkaisuja ja oli perustamassa ryhmän kustantamoa. Myöhemmin hän toimi Ukrainassa ja oli kiovalaisen kirjallisuuslehden Svito-vydin toinen päätoimittaja 1990–1999.
Boychuk oli runoilijana modernisti ja sai vaikutteita eksistentialistisesta filosofiasta. Kaksiosainen runovalikoima ilmestyi Kiovassa 2007. Hän kirjoitti myös näytelmiä ja muistelmat. Hän käänsi espanjankielistä ja yhdysvaltalaista runoja ukrainaksi, ukrainalaisia runoja englanniksi (Bohdan Ihor Antonytš ja Ivan Dratš) ja toimitti ukrainalaisen runouden antologioita, muistelmia ja ukrainalaisten emigranttitaiteilijoita käsitteleviä kirjoja.
Aiheesta muualla

Kuvia tai muita tiedostoja aiheesta Bohdan Boychuk Wikimedia Commonsissa
Pamela Kruse

| Mitalit> Maa:   Yhdysvallat.Naisten uinti. Olympialaiset  | Mitalit> Maa:   Yhdysvallat.Naisten uinti. Olympialaiset  | Mitalit> Maa:   Yhdysvallat.Naisten uinti. Olympialaiset  | Maa:   Yhdysvallat> Naisten uinti. |
| --- | --- | --- | --- |
|  Hopeaa | México 1968 | 800 m vapaauinti |  |
Pamela Jean "Pam" Kruse (s. 3. kesäkuuta 1950 Miami) on yhdysvaltalainen kilpauimari, joka saavutti olympiahopeaaa vapaauinnissa vuonna 1968.
Kruse saavutti Méxicon olympialaisissa 1968 hopeaa 800 metrin vapaauinnissa ja sijoittui neljänneksi 400 metrin vapaauinnissa. Vuonna 1967 hän ui 400 metrin vapaauinnissa maailmanennätykset 4.36,8 ja 4.36,4 ja 200 metrin vapaauinnissa maailmanennätyksen 2.09,7.
Pamela Melroy

| Pamela Melroy |
| --- | --- |

Henkilötiedot
Syntynyt: 17. syyskuuta 1961 (ikä 63) Palo Alto, Kalifornia
Kansalaisuus:  yhdysvaltalainen
Ura
Tyyppi:  astronautti
Lennot

:  STS-92
 
:  STS-112
 
:  STS-120
 
Pamela Ann Melroy (s. 17. syyskuuta 1961 Palo Alto, Kalifornia) on yhdysvaltalainen astronautti. Melroy valittiin Nasan astronautiksi joulukuussa 1994. Melroy oli lennoilla STS-92, STS-112 ja STS-120. Melroy on toiminut ilmavoimissa lentäjänä on kerännyt yli 6 000 tuntia lentoaikaa yli 50:llä lentokoneella. Hänellä on yli 924 tuntia aikaa avaruudessa.